ปกติทานยาคุมแบบ28ล้ะเปลี่ยนมาทาน21เม็ดหลังประจำเดือนหมดทานจนครบก่อนสองเม็ดสุดท้ายเกิดไม่สบายเลยกินยาแก้อักเสบและยาพาราพร้อมกันตอนเวลาที่ตั้งไว้ที่ต้องทานยาคุม (ทานพร้อมกัน) ทุกๆเดือนประจำเดือนจะมาตรงเป๊ะตลอดแต่ตอนนี้ขาดไปจะเป็นอะไรไหมคะ
สวัสดีค่ะ หากได้เปลี่ยนมาทานยาคุมกำเนิดชนิด 21 เม็ด โดยเริ่มทานหลังจากที่ทานยาแผงเก่าครบ 28 เม็ดในวันต่อไปทันที ยาคุมกำเนิดก็จะสามารถออกฤทธิ์ในการป้องกันการตั้งครรภ์ได้อย่างต่อเนื่อง แต่หากทานยาแผงเก่าครบ 28 เม็ดไปแล้ว ไม่ได้ต่อด้วยยาแผงใหม่ทันที เมื่อมีเพศสัมพันธ์ ก็จะมีโอกาสตั้งครรภ์ได้ค่ะและเมื่อทานยาคุมกำเนิดครบ 21 เม็ดแล้ว ให้เว้นระยะ 7 วัน ก่อนที่จะเริ่มทานยาแผงใหม่ ซึ่งปกติประจำเดือนก็จะมาในช่วงวันที่ 2-4 ของการเว้นระยะการทานยาค่ะดังนั้น แนะนำควรเว้นระยะให้ครบ 7 วันก่อน หากเว้นระยะครบ 7 วันแล้ว ไม่มีประจำเดือนมา ก็ควรตรวจหาการตั้งครรภ์ดูค่ะ หากตรวจไม่พบ ก็ให้เริ่มยาแผงใหม่ต่อไปได้เลย ส่วนการที่ไม่มีประจำเดือนมา อาจเกิดจากยายี่ห้อใหม่ที่ซื้อทาน เป็นชนิดที่มีฮอร์โมนต่ำกว่าที่เคยทาน เลยทำให้เยื่อบุโพรงมดลูกเกิดการฝ่อบางลง ทำให้ไม่มีประจำเดือนมาได้